Rondefontein Game Breeders en Guesthouse | LekkeSlaap
Rondefontein Game Breeders and Guesthouse is 800 m vanaf die noordelike hek na Dinokeng Natuurreservaat, net 3 km vanaf die gewilde Camp Discovery waar sport-oefenkampe gehou word. Ons bied gehalteverblyf wat ideaal is vir natuurliefhebbers en avonturiers. Kom beleef die vrede van die bosveld terwyl jy die verskeidenheid bokke, wildebeeste en volstruise dophou wat vrylik op die plaas rondwei.
Die woonstel het 2 slaapkamers: Die eerste kamer het 'n dubbelbed sowel as 'n enkelbed en die tweede kamer het 'n koningingrootte-bed en 'n enkelbed. Elke kamer het 'n en suite-badkamer. Verder is daar lugversorging, 'n yskassie en tee- en koffiemaakgeriewe.
In die hoofhuis is daar 2 slaapkamers. Blesbok-kamer het 'n groot en suite-badkamer met 'n stort en 'n bad. Die tweede slaapkamer, Zebra, het 'n dubbelbed en 'n en suite-badkamer met 'n groot bad. Dié kamer het ook 'n aparte ingang wat lei na die kuierarea en boma. Olifant-kamer is deel van die hoofhuis en is ons grootste eenheid met slaapplek vir 5. Dié eenheid het 'n privaat stoepie wat uitkyk oor die voerplek vir wild. Die kamer het ook 'n en suite-badkamer met 'n stort. Ander geriewe sluit 'n gasbraaier op die stoep, asook koffie- en teemaakgeriewe en lugversorging in.
Daar is 'n binnehof met braaigeriewe, 'n groot boma vir gaste, en 'n gemeenskaplike swembad wat deel vorm van die gemeenskaplike vermaakarea.